open-index/open-wikipedia-markdown huggingface dataset:
Vreni Schneiderová

**Vreni Schneiderová** (* 26. november 1964, Elm, Švajčiarsko) je bývala švajčiarska lyžiarka. Svoje prvé preteky vo Svetovom pohári vyhrala 17. decembra 1984. Špecializovala sa najmä na točivé disciplíny, slalom a obrovský slalom. Celkovo štartovala v 172 pretekoch Svetového pohára, z ktorých 55 vyhrala a 101x skončila na pódiu.

## Víťazstvá vo Svetovom pohári

## Umiestnenie vo Svetovom pohári

## Externé odkazy
* 
* 
* Oficiálne stránky 

Kategória:Švajčiarski alpskí lyžiari
Kategória:Švajčiarski olympijskí víťazi
Kategória:Olympijskí víťazi v alpskom lyžovaní
Kristina Krepelová

**Kristina Krepelová** (; * 4. september 1979, Záhreb, Chorvátsko) je chorvátska herečka, známa predovšetkým z filmov La Femme Musketeer, The Hunting Party či z telenovely Ne daj se, Nina, chorvátskej verzie Ugly Betty.

## Filmografia

## Externé odkazy
* Kristina Krepelová na stránke imdb.com

Kategória:Chorvátske filmové herečky
Kategória:Chorvátske televízne herečky
Kategória:Osobnosti zo Záhrebu
Al-Džazíra ar-rijádíja

**Al-Džazíra ar-rijádíja** (angl. *Al Jazeera Sports*; ( – *al-Džazíra ar-rijádíja*) je arabský televízny športový kanál, ktorý začal vysielať v novembri 2003. Kanál sa rýchlo začal rozrastať a stal sa populárnym na Blízkom východe. Vo svojom vysielacom programe mal už Majstrovstvá Európy vo futbale 2004 či Letné olympijské hry 2004.

Al-Džazíra ar-rijádíja bola založená v Katare, v súčasnosti je jej sídlom hlavné mesto tohto štátu, Dauha. Jej sesterské projekty sú: Al-Džazíra ar-rijádíja +1, Al-Džazíra ar-rijádíja +2, Al-Džazíra ar-rijádíja +3 a Al-Džazíra ar-rijádíja +4.

## Ponuka
* Olympijské hry

; Futbal
* Liga majstrov UEFA  
* talianska Serie A  
* španielska La Liga
* portugalská SuperLiga 
* holandská Eredivise 
* argentínska liga  
* Pohár UEFA 
* anglický FA Cup
* anglický League Cup 
* Majstrovstvá Európy

; Motorizmus 
* Formula 1
* MotoGP
* Superbike World Championship

Kategória:Televízne stanice v Katare
Kategória:Športové televízne stanice
Ricardo Montalbán

**Ricardo Montalbán** (* 25. november 1920, Mexiko, Mexiko – † 14. január 2009, Los Angeles, Kalifornia, USA) bol americký divadelný, seriálový a filmový herec mexického pôvodu. Jeho hlas sa objavil vo viacerých reklamách a animovaných filmoch.

Na začiatku kariéry hral malé divadelné roly. Prvú filmovú rolu si zahral v roku 1942 vo filme *Five Were Chosen*.

## Filmografia
* 2003 Dvaja pátrači 3-D: Game Over
* 2002 Dvaja pátrači: Spy Kids 2
* 1988 Bláznivá strela
* 1984 Preteky - Delová guľa II
* 1982 Star Trek II: Khánov hnev
* 1979 a 1984  Fantasy Island *seriál*
* 1972 Dobytie Planéty opíc
* 1971 Útek z planéty opíc
* 1966 Star Trek: The Original Series *seriál*
* 1949 Bojové pole

## Iné projekty

## Externé odkazy
*
*

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Držitelia ceny Emmy
Kategória:Osobnosti USA mexického pôvodu
Kategória:Osobnosti z Mexika (mesto)
Patrick McGoohan

**Patrick McGoohan** (* 19. marec 1928, Queens, New York, New York, USA – † 13. január 2009, Santa Monica, Kalifornia) bol americký herec.

## Výber z filmografie
* 1979 *Útek z Alcatrazu*
* 1995 *[[Statočné srdce]]*
* 1996 *Čas zabíjať*
* 1996 *Fantóm*

## Referencie


## Iné projekty

## Externé odkazy
* 
* 
* McGoohan and Prisoner News Page

Kategória:Dabingoví herci USA
Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Televízni producenti USA
Kategória:Televízni režiséri USA
Kategória:Televízni scenáristi USA
Kategória:Osobnosti USA írskeho pôvodu
Kategória:Osobnosti z Queens
Pat Hingle

**Pat Hingle** (* 19. júl 1924, Denver, Colorado, USA – † 3. január 2009, Carolina Beach, Severná Karolína) bol americký herec

## Filmografia (výber)
* 2000 – *[[Drsný Shaft]]*
* 1997 – *[[Batman a Robin]]*
* 1995 – *[[Batman navždy]]*
* 1995 – *[[Rýchlejší než smrť]]*
* 1992 – *[[Batman sa vracia]]*
* 1989 – *[[Batman (film z roku 1989)|Batman]]*
* 1985 – *[[Brewsterove milióny]]*

## Externé odkazy
* 

Kategória:Divadelní herci USA
Kategória:Filmoví herci USA
Kategória:Televízni herci USA
Kategória:Osobnosti z Denveru
Neomycín

**Neomycín** je aminoglykosidové antibiotikum používané povrchovou aplikáciou formou krémov alebo očných kvapiek. 

Podobne ako iné aminoglykosidy má výbornú účinnosť proti gramnegatívnym baktériam a čiastočnú proti grampozitívnym baktériam. Je pre človeka relatívne toxický a veľa ľudí má naň alergiu. Lekári často odporúčajú používať antibiotické masti bez neomycínu.

## Dejiny
Neomycín objavil v roku 1949 mikrobiolóog Selman Abraham Waksman so svojím študentom Hubertom Lechevalierom na Rutgers University. Prirodzene ho produkuje baktéria *Streptomyces fradiae*.

## Referencie


## Externé odkazy
* Neomycín

## Zdroj

Kategória:Aminoglykozidy
01
08
09
Kategória:J01 - Antibakteriálne liečivá na systémové použitie
EHF

**EHF** môže byť:
* extremely high frequency - milimetrové vlny
* Ebola hemorrhagic fever - choroba ebola
* European Hockey Federation -  Európska federácia pozemného hokeja
* Európska hádzanárska federácia
* Európska humanistická federácia
Radoslav Antl

**Radoslav Antl** (* 2. marec 1978, Košice-Šaca) je slovenský hádzanársky reprezentant, ktorý hral za slovenský klub Tatran Prešov. Hrá na poste ľavého krídelníka. V roku 2006 získal po prvýkrát v kariére ocenenie "Najlepší hádzanár Slovenska", ktoré zopakoval v roku 2014. V minulosti hrával za kluby Tatran Prešov či švajčiarsky klub GC Amicitia Zürich.

Zúčastnil sa Majstrovstiev Európy v roku 2006, 2008 a aj 2012. Dvojnásobnú účasť si pripísal aj na majstrovstvách sveta. Dvakrát sa v kariére dostal do 50-ky najlepších strelcov v hádzanárskej lige majstrov, vždy v drese Prešova. V sezóne 2004/05 vsietil 43 gólov a skončil na 25. mieste a v sezóne 2010/11 58 gólov, čo znamenalo 22. miesto.

## Referencie

Kategória:Slovenskí hádzanári
Kategória:Hráči Majstrovstiev Európy v hádzanej mužov
Kategória:Hráči Majstrovstiev sveta v hádzanej mužov 2009
Kategória:Osobnosti z Košíc
Shannon Leto

**Shannon Carl Leto** (* 9. marec 1970, Bossier City, Louisiana) je americký fotograf a hráč na bicie v skupine 30 Seconds to Mars.

## Filmografia
* 1994 – (My So-Called Life) (TV seriál) – 2 Series
* 1997 – Steve Prefontaine – (Prefontaine)
* 2001 – Sol Goode (uncredited)… Sol Fan
* 2002 – Highway… Kid #2
* 2009 – The Drinker

## Iné projekty

Kategória:Rockoví bubeníci USA
Kategória:30 Seconds to Mars
Kategória:Filmoví herci USA
Kategória:Fotografi USA
Kategória:Osobnosti z Louisiany
Michal Kopčo

**Michal Kopčo** (* 27. január 1988, Košice) je slovenský hádzanár, ktorý hráva na poste pivota. Meria 198 cm. V minulosti hrával za Košice a Nyíregyházu, Gyongyosi, RK Zagreb, Tatran Prešov, VFL Gummersbach, Sporting Clube De Portugal Lisbon, US Ivry France a Tremblay en France.

S klubom SCP Lisbon vyhral v roku 2017 Challenge cup a je majstrom Portugalska z roku 2016 a 2017. V rokoch 2012, 2015 a 2016 získal s Tatranom Prešov tituly slovenského majstra a slovenského pohára. Michal Kopčo bol dlhoročným reprezentantom Slovenska. Je ženatý a má dve deti.

Kategória:Slovenskí hádzanári
Kategória:Hráči Majstrovstiev sveta v hádzanej mužov 2009
Kategória:Osobnosti z Košíc
Teodor Paul

**Teodor Paul** (* 22. apríl 1987, Košice) je slovenský hádzanársky reprezentant, ktorý v súčasnosti hráva za francúzsky klub USAM Nîmes. Na drese nosí číslo 55 a hrá na pozícii brankára. Meria 194 cm a váži 90 kg. 

## Reprezentačná kariéra
Dostal sa do nominácie na Majstrovstvá sveta 2009. Krátko pred začiatkom turnaja hralo národné mužstvo Slovenska na Novoročnom turnaji v Česku. Paul podával dobré výkony a tréner Zoltán Heister sa o ňom vyjadril, že sa môže stať brankárskou dvojkou namiesto Michala Shejbala.

## Referencie

## Externé odkazy

* Teodor Paul  na klubovej stránke

Kategória:Slovenskí hádzanári
Kategória:Hráči Majstrovstiev sveta v hádzanej mužov 2009
Kategória:Osobnosti z Košíc
Hippolyte Lucas

**Hippolyte Lucas** (známy ako **Pierre Hippolyte Lucas**, * 17. január 1814, Paríž, Francúzsko - † 5. júl 1899,  Paríž) bol francúzsky entomológ. Počas svojho života pôsobil ako asistent vo francúzskom múzeu Muséum national d'histoire naturelle, kde je uložená i jeho zbierka hmyzu. Zaoberal sa hlavne štúdiom chrobákov (Coleoptera). Maximum entomologického materiálu zozbieral v rokoch 1839 až 1842 počas výskumno-zberateľskej ceste do Alžíra.

Jeho brat bol významný francúzsky lekár Prosper Lucas (1805 - 1885), známy ako autor práce:
*Traité philosophique et physiologique de l'hérédité naturelle*, ktorá vyšla v Paríži v roku 1850. Bol špecialista na dedičné ochorenia.

## Bibliografia
* Lucas, Pierre Hippolyte: 1835, *Histoire naturelle des lépidoptères exotiques. Ouvrage orné de 200 figures peintes d'après nature par Pauquet et gravées sur acier.* Paris: Pauquet, Bibliothèque Zoologique.
* Lucas, Pierre Hippolyte: (1844 - 1849), *Histoire naturelle des animaux articulés. Exploration scientifique de l'Algérie, pendant les années 1840, 1841 et 1842* ... Paris, Imprimerie Nationale (1844 - 1849). Published in 25 Volumes this work contains 122 fine engraved plates.
* Lucas, Pierre Hippolyte: *Histoire naturelle des lépidoptères ou papillons d'Europe* (1834 - 1835; 1845).
* Lucas, Pierre Hippolyte: *Les Lépidoptères exotiques* (1835 - 1836; 1845). 
* Lucas, Pierre Hippolyte: *Histoire naturelle des crustacés* (1840 - 1841). 
* Lucas, Pierre Hippolyte: *Hist. nat. des animaux articulés*.
* Lucas, Pierre Hippolyte: 1845, Histoire naturelle des lépidoptères exotiques. Paris: F. Savy, ručne kolorovaná rytina na titulnej strane + 80 ručne kolorovaných a dve nekolorované rytiny v texte; [Ibid.] 
* Lucas, Pierre Hippolyte: 1864, Histoire naturelle des lépidoptères d'Europe. Paris: F. Savy, 1864. druhé vydanie, 80 ručne kolorovaných a dve nekolorované rytiny v texte; 8vo.

## Zdroje
* Alluaud, C.: 1899, [Lucas, P. H.] - Bull. Soc. Ent. Fr., 1899: 241. 
* Anonym: 1899, [Lucas, P. H.]. Dtsch. ent. Ztschr., 43: 7   
* Anonym: 1899, [Lucas, P. H.]. Entomologist's Monthly Magazine, (3)26: 276. 
* Anonym: 1899, [Lucas, P. H.]. Entomologist's Monthly Magazine, (2)35: 276. 
* Bonnet, P.: 1945, Bibliographia Araneorum. Toulouse,  37 + portrét.   
* Constantin, R. 1992: Memorial des Coléopteristes Français. Bull. liaison Assoc. Col. reg. parisienne, Paris (Suppl. 14): 1 - 92, 56.  
* Evenhuis, N. L.: 1997, Litteratura taxonomica dipterorum (1758 - 1930). Volume 1 (A - K); Volume 2 (L - Z).  Leiden, Backhuys Publishers 1; 2 VII + 1 - 426; 427 - 871 2: 498 - 501 + portrét.  
 

Kategória:Francúzski entomológovia
Kategória:Osobnosti z Paríža
Atys (kráľ Maionie)

**Atys** (starogr. *Ἄτυς* – *Atys*) bol mýtický kráľ Maionie (neskôr Lýdie). Bol druhým panovníkom Tantalovskej dynastie.

Historik Herodotos zaznamenal, že jeho otcom bol Manes,  ktorý bol synom najvyššieho boha Dia a bohyne Matky zeme Gaie. Podľa Herodota Atys mal syna Tyrrhéna, ktorý sa pre hlad v krajine vysťahoval s časťou lýdskeho obyvateľstva do Itálie, kde sa usadili, a toto obyvateľstvo nazvali podľa neho Tyrhénmi (Etruskovia). Nástupcom Atya sa stal syn Lydus. Počas vládnutia Lyda začali Maioniu volať Lýdiou.

Iné zdroje uvádzajú niekoľko iných verzii, ako napríklad Strabón píše, že nie Atys, ale Tantalos nevlastný syn Tmóla bol v tom čase kráľom, Maionie a poznáme aj verziu, v ktorej je Atys, syn Herakla a Omfaly, zakladateľom novej dynastie lýdskych kráľov.

## Zdroje
* Herodotos, " Histories apodeixis" (1,7)
* Vojtech Zamarovský, "Bohovia a hrdinovia antických bájí"

Kategória:Králi Lýdie
Kategória:Postavy gréckej mytológie
Lakotská republika

right|thumb|Poloha

**Lakotská republika**, skrátene **Lakota** je nikým neuznaný štát pôvodného amerického národa Lakoťanov v severnej Amerike. Vznikol 19. decembra 2007 vyhlásením nezávislosti Lakotskou delegáciou slobody od Spojených štátov amerických. Leží na území Južnej Dakoty, Montany, Nebrasky, Severnej Dakoty a Wyomingu. Za hlavné mesto sa považuje Porcupine. Najvyšším predstaviteľom je Russel Means na čele Matriarchálnej konfederácie.

## Externé odkazy
* Oficiálna stránka Lakotskej republiky

Kategória:Severná Amerika
Kategória:Neuznané štáty
Suchá (prítok Ochodničanky)

**Suchá** je potok na dolných Kysuciach, v severnej časti okresu Kysucké Nové Mesto a pravostranný prítok Ochodničanky.

Suchá pramení v Nízkych Javorníkoch, pod osadou Suchá. Preteká malou vodnou nádržou a pokračuje zastavanou časťou obce Ochodnica s čiastočne regulovanými brehmi porastenými vŕbou a jelšou. Do Ochodničanky sa vlieva z pravej strany pod horným cintorínom.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v Javorníkoch
Kategória:Vodné toky v okrese Kysucké Nové Mesto
Tomáš Straňovský

**Tomáš Straňovský** (* 29. september 1980, Nové Zámky) je slovenský hádzanársky reprezentant, ktorý je v súčasnosti hráčom maďarského klubu SC Pick Segedín, kde hráva spolu s ďalším slovenským reprezentantom Františkom Šulcom ml. Jeho mladší brat Martin je tiež hádzanárom. 

Dostal sa do nominácie pre Majstrovstvá sveta 2009 a Majstrovstvá sveta v hádzanej mužov 2011.

## Referencie


## Externé odkazy
* Oficiálna stránka  klubu SC Pick Segedín

Kategória:Slovenskí hádzanári
Kategória:Hráči Majstrovstiev sveta v hádzanej mužov 2009
Kategória:Osobnosti z Nových Zámkov
Belajovský potok

**Belajovský potok** je potok na dolných Kysuciach, v severnej časti okresu Kysucké Nové Mesto a ľavostranný prítok Ochodničanky. 

Pramení pod osadou Belajky v Javorníkoch. Preteká zalesneným územím, meandruje úzkou dolinou cca . Po vstupe do zastavanej časti obce Ochodnica je zvedený kanalizačným potrubím o dĺžke cca 200 a vyúsťuje do Ochodničanky pri soche Svätého Jána.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v Javorníkoch
Kategória:Vodné toky v okrese Kysucké Nové Mesto
HK STEEL TEAM Trebišov

**HK STEEL TEAM Trebišov** je slovenský hokejový klub. Vznikol v roku 1992.

## História
Názvy klubu od jeho vzniku: 
* 1992 - HK Trebišov
* 1995 - HK VTJ Trebišov
* 1996 - HK VTJ Wagon Slovakia Trebišov
* 2000 - HK VTJ Trebišov
* 2008 - HK Trebišov
* 2022 - HK STEEL Team Trebišov

## Športové úspechy

* 2021/2022 - Víťaz 2. hokejovej ligy
* 1999/2000 - Víťaz 2. hokejovej ligy
* 1996/1997 - Víťaz 2. hokejovej ligy

## Umiestnenia v jednotlivých sezónach

### Slovensko
 Tipos Slovenská hokejová liga - **16 ročníkov**
* **6. miesto:** 2009/10, 2010/11
* **7. miesto:** 2003/04
* **8. miesto:** 2001/02
* **9. miesto:** 2007/08, 2008/09
* **10. miesto:** 1997/98, 1998/99, 2000/01, 2004/05, 2023/24
* **11. miesto:** 2005/06
* **12. miesto:** 2011/12, 2012/13, 2024/25
* **15. miesto:** 2006/07

 2. hokejová liga (Slovensko) - **9 ročníkov** (všetko skupina východ)
* **1. miesto:** 1996/97 (skupina východ), 1999/2000, 2021/22
* **3. miesto:** 2002/03
* **5. miesto:** 2022/23
* **7. miesto:** 2016/17,2019/20
* **8. miesto:** 2018/19
* **12. miesto:** 2017/18


Kategória:Šport v Trebišove
Trebišov, HK
Európska hádzanárska federácia

**Európska hádzanárska federácia** (, skr. **EHF**) je medzinárodná strešná organizácia pre európsku hádzanú a plážovú hádzanú. Federácia bola založená v roku 1991 a združuje 52 národných hádzanárskych organizácií. Sídli vo Viedni, v Rakúsku, a jej prezidentom je od roku 2016 Rakúšan Michael Wiederer. EHF je jednou z piatich členských konfederácií Medzinárodnej hádzanárskej federácie (IHF). Je tiež členom Európskej asociácie kolektívnych športov (ETS).

Najnovším plným členským štátom EHF (v poradí 50. člen) sa v roku 2014 stalo Kosovo.

## Dejiny
EHF bola založená 17. novembra 1991 v nemeckom Berlíne za účasti zástupcov 8 zakladajúcich krajín: Dánsko, Fínsko, Francúzsko, Holandsko, Nórsko, Poľsko, Švajčiarsko a Švédsko. Od roku 1993 prešli z IHF všetky európske klubové súťaže pod jurisdikciu EHF. Prvé majstrovstvá Európy mužov sa uskutočnili v roku 1994 v Portugalsku a žien v Nemecku. Od roku 2004 sa začalo organizovať aj kontinentálne podujatie národných tímov v plážovej hádzanej. 

Pre riešenie špeciálnych problémov, ktorým EHF čelí, vzniklo v jej štruktúre 8 komisií:
* Komisia pre organizáciu súťaží 
* Komisia pre metodiku 
* Komisia pre plážovú hádzanú
* Komisia pre jurisdikciu
* Komisia kontrolórov
* Hádzanársky súd
* Odvolací súd
* Rada arbitrážneho súdu

### Prezidenti EHF

## Členské federácie

 pridružení členovia EHF

## Podujatia
náhľad|Trofej Ligy majstrov EHF 

### Národné tímy
* Majstrovstvá Európy
* Majstrovstvá Európy juniorov (U20 mužov, U19 žien) 
* Majstrovstvá Európy kadetov (U18 mužov, U17 žien)
* Plážové majstrovstvá Európy 
* Challenge trophy EHF

### Kluby
; Aktuálne
* Liga majstrov EHF mužov/žien
* Európska liga EHF mužov/žien
* Európsky pohár EHF mužov/žien

;Zaniknuté
* *[[Pohár víťazov pohárov EHF mužov]]/[[Pohár víťazov pohárov EHF žien|žien]]*
* *[[Mestský pohár EHF]]* (do 1999/00)
* *Klubové majstrovstvá EHF* (do 2008)

;Muži

;Ženy

## Referencie

## Externé odkazy
* Oficiálna stránka Európskej hádzanárskej federácie 
* EHF na oficiálnej stránke Medzinárodnej hádzanárskej federácie 

Hádzaná
Kategória:Medzinárodné hádzanárske organizácie
Kategória:Organizácie založené v 1991
Nerastná surovina

náhľad|Ťažba obkladového kameňa na Sardínii
**Nerastná surovina** alebo **[[nerast]]** je neobnoviteľná nerastná prírodnina (t. j. prvok, zlúčenina, minerál alebo hornina), ktorú možno ekonomicky využiť, priamo alebo po úprave pre potreby ľudskej spoločnosti. Nerastnou surovinou môžu byť pevné, kvapalné aj plynné látky, ktoré je možné použiť v pôvodnom stave alebo po priemyselnej úprave. Rozlišuje sa niekoľko základných skupín nerastných surovín. Najčastejšie sú to rudy, nerudy a kaustobiolity. Niekedy bývajú samostatne vyčleňované tzv. energetické suroviny. Prírodné akumulácie nerastných surovín sa označujú ako ložiská. Zákonitosti rozloženia nerastných surovín v prírode študuje ložisková geológia, v niektorých krajinách tiež označovaná ako ekonomická geológia. 

Úlohou ložiskovej geológie je okrem iného aj zhodnotenie množstva a kvality zásob v ložisku - výpočet zásob suroviny v ložisku. Hlavným cieľom výpočtu zásob je vymedzenie hraníc ložiska, či už prírodných alebo umelých, vymedzenie dobývateľných úsekov a výpočet množstva a kvality zásob v nich. Ciele výpočtu zásob sa v priebehu jednotlivých etáp prieskumu menia. 

S rozvojom ľudskej spoločnosti a zvyšovaním poznatkov o neživej prírode množstvo druhov využívaných nerastných surovín narastá. Ich akumulácie, ktoré až na niektoré výnimky vznikli v minulých geologických dobách však nie sú neobmedzené, ich zásoby sa nereprodukujú, prípadne vznikajú veľmi pomaly, čo z hľadiska dĺžky ľudského života možno považovať za zanedbateľné.

Ťažba nerastných surovín sa v roku 2002 podieľala na tvorbe Slovenského hrubého domáceho produktu sumou 6,774 miliardy Slovenských korún (224 miliónov eur), čo predstavovalo asi 0,62 % HDP. V roku 2011 to bolo 337,9 miliónov eur, čo predstavovalo 0,49 % HDP. Slovenská republika veľkú časť nerastných surovín dováža (ropa, zemný plyn, železná ruda, bauxit, čierne uhlie).

## Referencie

## Pozri aj
* kritická nerastná surovina
* strategická nerastná surovina

Kategória:Nerastné suroviny
Ložisková geológia

**Ložisková geológia** alebo **ekonomická geológia** je geologická disciplína, ktorej úlohou je študovať zákonitosti vzniku, stavby, zloženia a rozšírenia ložísk nerastných surovín. Jej náplňou je aj riešenie vzťahov medzi ložiskovými akumuláciami a okolitým geologickým prostredím, stanovenie tvaru a tektonickej stavby ložísk, štruktúr a minerálneho obsahu ťaženej suroviny. Pri tom využíva znalosti ďalších vedných odborov ako je geochémia, mineralógia, geofyzika, petrológia a štruktúrna geológia, ktoré môžu byť užitočné pri pochopení, opise alebo ťažbe surovín.

Ložiskovú geológiu vykonávajú vedeckí odborníci – geológovia, je však i predmetom záujmu investorov, burzových analytikov a iných profesií ako sú banskí inžinieri, či environmentalisti, ktorí sa podieľajú na minimalizácii nepriaznivých vplyvov ťažby na životné prostredie.

Rozvoj ložiskovej geológie úzko súvisel so získavaním životných potrieb z prírodných nálezísk, je preto logicky výrazne naviazaná na baníctvo. Spočiatku išlo o čiastkové poznatky z baníckej praxe a prospekcie nerastných surovín, ktoré boli dedené a prenášali sa ústnym podaním. Prvé filozofické základy hypotéz vzniku rúd priniesli staroveké civilizácie. Jednými z prvých významných odborných diel zaoberajúcich sa problémami ložiskovej geológie boli práce Georgia Agricolu z prelomu 15. a 16. storočia. Prvé banské školy vznikli v priebehu 18. storočia v Jáchymove, Banskej Štiavnici a Freibergu. Ložisková geológia prešla v 18. a 19. storočí značným vývojom, ktorý súvisel s hľadaním základných geologických a prírodných zákonov. Od začiatku 20. storočia boli definované základné genetické modely ložísk a ich klasifikácie. Významnou bola práca Waldemara Lindgrena, ktorý zaviedol dodnes používanú genetickú klasifikáciu ložísk. Značný pokrok vo výskume priniesli nové metodiky, najmä výskum fluidných inklúzií, ale i termodynamické a počítačové modelovanie.

V priebehu vývoja sa geológia ložísk nerastných surovín postupne diferencovala na odbory so špecifickým zameraním, sú to najmä: 
* náuka o genéze ložísk nerastných surovín – študuje zákonitosti mechanizmu vzniku ložísk nerastných surovín
* systematická ložisková geológia – charakterizuje jednotlivé surovinové typy
* regionálna ložisková geológia – študuje a popisuje ložiskové pomery určitých geologických a hospodársko-právnych územných celkov
* metodika a metódy vyhľadávania a prieskumu ložísk – na základe ostatných odborov navrhuje vhodné vyhľadávacích a prieskumných prístupov
* výpočet zásob a banská geológia – sa zaoberá výpočtom zásob, vhodnosťou ťažby a dokumentáciou ložísk
* ekonomika nerastných surovín – sa zaoberá nerastnými surovinami vo vzťahu k hospodárstvu a ich hospodárnemu využívaniu

## Referencie

Kategória:Ekonomická geológia
Zodiak (album)

***Zodiak*** je prvý sólový album slovenskej speváčky Katky Knechtovej z roku 2008. Vyšiel  1. decembra 2008, v nahrávacej spoločnosti Universal Music.

## Nahrávanie
Album, ktorý bol nahrávaný neďaleko Prahy, pozostáva z jedenásť skladieb a jedného bonusu. Producentsky sa na ňom podieľal anglický Producent Head. ďalej na albume spolupracovali gitaristka Charlotte Heatherley a Rob Ellis. Pod texty sa autorsky podpísali Rasťo Kopina z kapely Nocadeň, Vlado Krausz a Jozef Husovský. Všetky piesne vytvorila sama speváčka. 

## Krst
Katka Knechtová pokrstila svoj debutový sólový album 11. marca 2009, aj keď je v predaji už od 1. decembra 2008. Speváčka jeho krst uskutočnila až teraz, keď ho zároveň spojila so ziskom platinovej platne za viac ako 6000 predaných nosičov. Krstným otcom albumu sa stal Martin „Pyco“ Rausch, ktorý ho do pokrstil kvapkou vlastnej krvi, so slovami *Katka, teraz ti dám to najvzácnejšie, čo mám*.

Na krste CD sa speváčka premiérovo predstavila aj so svojou novou kapelou, ktorej členmi sú aj Peter Lipa ml. a bubeník zo skupiny VIP Ladislav Kováč.

## Single
Ako prvý jej vyšiel v októbri 2008 pilotný singel „Vo svetle žiariacich hviezd“. Album obsahuje taktiež bonusovú skladbu „Môj Bože Bože“, ktorá sa stala titulnou skladbou k filmu Bathory.

## Zoznam skladieb

## Výroba albumu
* Katarína Knechtová - spev, klavír, klávesové nástroje, vokály
* Charlotte Hatherley - gitara, basová gitara, vokály
* Rob Ellis - bicie nástroje, perkusie, vokály
* Rasťo Uhrík - basa, kontrabas
;Hostia
* Dorka Bárová - čelo (5),
* Roman Petrov - čelo (1)
* Josef Fečo - cimbal
* Roman Malinjak - husle
* Vlado "Randy" Gnepa - programovanie
;Produkcia
* Michal Vaniš - zvukový technik
* Jason Mitchell, John Dent - mastering
* Standa Merhout - fotografie
* Katka Vavrová - grafika
* Jaris - dizajn

## Referencie

Kategória:Albumy Kataríny Knechtovej
Kategória:Hudobné albumy z 2008
Kategória:Debutové albumy
Ženská štvorhra na Medibank International 2009

**Ženská štvorhra na Medibank International 2009** sa hrala ako súčasť Medibank International 2009 od 11. januára do 16. januára. Víťazkami sa stali Tajwančanka Sie Šu-wej a Číňanka Pcheng Šuaj, ktoré vo finále zdolali francúzsko-austrálsky pár Nathalie Dechyová, Casey Dellacquová 6:0, 6:1.

## Nasadenie

### Odmeny a body do rebríčka

### Výsledky

## Externé odkazy
* Pavúk štvorhry 

Kategória:Medibank International 2009
Trombóza intrakraniálneho venózneho systému

náhľad|Trombóza sinus transverus, výraznejšia vpravo, CT zobrazenie.
**Trombóza intrakraniálneho venózneho systému** je stav, pri ktorom dochádza v mozgovom splave alebo žile k miestnemu zrážaniu krvi, vzniku zrazeniny s jej následným uzáverom. Je zriedkavejšou príčinou mozgového infarktu a krvácania (odhaduje sa, že spôsobuje asi 1% všetkých mozgových infarktov). Málokedy sa na ňu ako na príčinu myslí a je preto často prehliadnutá. Jej správna diagnóza je však veľmi dôležitá, pretože sa jej liečba odlišuje od liečby náhlej cievnej mozgovej príhody z iných príčin.

Trombóza môže postihnúť mozgové splavy, povrchové kôrové žily alebo hlboký žilový systém mozgu. Typicky sa trombóza povrchových žíl vyskytuje len v spojitosti s uzáverom mozgového splavu. Trombóza hlbokého žilového systému je veľmi vážna s vysokou úmrtnosťou, našťastie však oveľa zriedkavejšia. Najčastejšie býva postihnutý horný šípový splav, nasledovaný priečnym, esovitým a dutinovým splavom. 

Príčiny trombózy sú početné, možno ich rozdeliť na dve veľké skupiny: infekčné (pyogénne) a neinfekčné. Asi 1/4 prípadov nemá jasnú príčinu - idiopatické trombózy. Pri žilovej trombóze je ischemické tkanivo často zakrvácané, na rozdiel od uzáveru tepny. 

Liečba je založená na podávaní liekov proti zrážaniu krvi (antikoagulancií) a to i v prípade zakrvácania do ischemického ložiska (čo platí len pre túto konkrétnu príčinu mozgového infarktu, preto je správna diagnóza tak dôležitá). Klinické prejavy sú málo špecifické, preto sú v diagnostike rozhodujúce zobrazovacie metódy.

## Zobrazovacia diagnostika

Trombóza venózneho splavu sa dá identifikovať pri natívnom CT vyšetrení mozgu ako hyperdenzná trojuholníkovitá lézia v mieste priebehu splavu (pri reze naň kolmom), alebo po podaní kontrastnej látky ako defekt kontrastnej náplne venózneho sínusu (tzv. „empty delta sign“ v šípovitom splave). Trombóza kortikálnych (kôrových) žíl sa na CT zobrazuje ako hyperdenzné prúzky na povrchu hemisféry na natívnom CT (tzv. „cord sign“).

Pri vyšetrení magnetickou rezonanciou môže byť akútna venózna trombóza ťažšie identifikovateľná (izointenzný trombus v T1 vážení), podozrenie má vzbudiť chýbajúci "flow void" príznak. K omylu môže dôjsť v prípadoch, ak je splav hypoplastický.

Metódou prvej voľby je teda CT bez podania kontrastnej látky, na potvrdenie diagnózy sa doporučuje doplniť CT venografiu, prípadne zvážiť magnetickú rezonanciu či DSA.

## Zdroje
* AuntMinnie.com
* Osborn, AG. Diagnostic Neuroradiology. Mosby. St. Louis. 1994. str. 181-2. 385-95.
* Orrison, WW. Neuroimaging. WB Saunders. Philadelphia. 2000. str. 741-42.
* Osborn, AG. Diagnostic Imaging: Brain. 1.vyd. Amirsys. Salt Lake City. 2004. str. I:4, 80-1 a 96-107.

Kategória:Cievne choroby mozgu
Kategória:Neurorádiológia
Reflexná vesta

**Reflexná vesta** je vesta, ktorej povrch je potiahnutý reflexnými prúžkami. Vesta slúži na zvýšenie viditeľnosti osoby, ktorá ju má oblečenú najmä v cestnej premávke, alebo pri práci. 

## Materiál a farba
Reflexné vesty sú vyrábané zväčša z polyesteru spracovaného na vysokoreflexný materiál, potiahnutého reflexnými
prúžkami. Reflexné vesty majú zväčša oranžovú, žltú alebo žlto-zelenú farbu. Reflexné pásky
sú strieborného sfarbenia. Veľkou výhodou reflexnej vesty je že **je badateľná aj za zníženej viditeľnosti
alebo **v tme** už **zo vzdialenosti 200** m!**

## Využitie
Reflexné vesty možno podľa použitia rozdeliť na:

### Policajné reflexné vesty
Využívajú ich príslušníci Policajného zboru 
Slovenskej republiky alebo mestských resp. obecných policajných zborov, majú žlto-zelenú farbu a nápis POLÍCIA  
na zadnej chrbtovej časti a na ľavej prednej časti.

### Hasičské reflexné vesty
Využívajú ich hasiči Hasičského zboru Slovenskej
republiky, Dobrovoľnej požiarnej ochrany Slovenskej republiky,
mestských, obecných, závodných, dobrovoľných a iných hasičských zborov a jednotiek. Vesta je vyhotovená v oranžovom 
prevedení a nápisom HASIČI na zadnej a prednej časti vesty. Tieto vesty sú výbavou všetkých hasičských vozidiel.

### Reflexné vesty pracovníkov údržby ciest, technických služieb a záchranných brigád
Tie sa používajú najmä v oranžovom prevedení, zvyčajne bez nápisov. Slúžia k lepšej vyditeľnosti pracovníkov na cestách, 
príp. veľkých záchranných tímov.

### Bežné reflexné vesty
Sú vyrobené pre bežného používateľa, napr. ako výbava vozidla, súčasť pracovného odevu a pod.

### Detské reflexné vesty
Sú to vlastne bežné reflexné vesty, ale prispôsobené na detského užívateľa.

### Reflexné vesty pre zvieratá
Sú to tiež bežné reflexné vesty, avšak prispôsobené pre zvieratá, najmä pre psov. U nás sú však skôr raritou.

## Dôležité informácie
Podľa zákona 578/2006 Z.z. o premávke na pozemných komunikáciach, je povinnou výbavou vozidla reflexná vesta, príp. odev
alebo overal obsahujúci reflexné prvky, avšak musia byť certifikované certifikátom EN 471 a musí byť umiestnená v dosahu
zo sedadla vodiča vozidla.

## Iné projekty
 

Kategória:Ochranné pomôcky
Kategória:Výbava automobilu
Kategória:Požiarna ochrana
Jaroslav Janus

**Jaroslav Janus** (* 21. september 1989, Prešov) je slovenský profesionálny brankár, hrajúci v Slovenskej extralige za klub HC Slovan Bratislava.

## Klubový hokej
Jaroslav Janus začínal s hokejom v Prešove. Neskôr prestúpil do Slovana, kde v mládežnických kategóriach pôsobil v sezónach 2005/06 a 2006/07. V roku 2007 sa stal dvojkou draftu prestížnej kanadskej juniorskej CHL, kde si ho vybral tím Erie Otters, v ktorom zotrval tri sezóny. V roku  2009 bol draftovaný Tampou Bay z celkového 162. miesta. V sezóne 2011/2012 chytal v Norfolku vo farmárskej AHL, kde nastúpil v 34 stretnutiach (23 víťazných), v ktorých mal 91,4 % úspešnosť. Na konci sezóny sa spolu s Richardom Pánikom tešili zo zisku Calderovho pohára. Šancu v NHL nedostal a rozhodol sa pre návrat do Európy. Pred sezónou 2012/2013 sa s klubom HC Slovan Bratislava dohodol na dvojročnej zmluve.  Podpis zmluvy komplikovali práva Lokomotivu Jarosľavl, ktorý brankára v roku 2009 draftoval. Vedenie klubu však v tejto záležitosti spravilo maximum a prešovského rodáka podpísalo do roku 2014. 

### Klubová štatistika

## Reprezentačný hokej
Slovensko reprezentoval na MS hráčov do 18 rokov v roku 2007 a na MS hráčov do 20 rokov v roku 2009, kde bol nominovaný novinármi do all-star tímu. V seniorskej reprezentácii debutoval na Nemeckom pohári 2012, v zápase proti Kanade (2:5).

### Reprezentačná štatistika

## Referencie

## Iné projekty

## Externé odkazy
* 

Kategória:Slovenskí hokejisti
Kategória:Slovenskí hokejisti draftovaní NHL
Kategória:Hokejisti draftovaní klubom Tampa Bay Lightning
Kategória:Osobnosti z Prešova
Kategória:Hráči HC Slovan Bratislava
Kategória:Hráči HC Košice
Kategória:Hráči HC Prešov
Kategória:Hráči Norfolk Admirals
Kategória:Hráči HC Sparta Praha
Kategória:Hráči HC Litvínov
Kategória:Slovenskí hokejoví brankári
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2017
Východný Železný štít

**Východný Železný štít** , správne **Východný železný štít**, je platňami opancierovaná hora lichobežníkového tvaru v hlavnom hrebeni Vysokých Tatier. Jeho charakteristickú siluetu dobre vidno z niektorých častí magistrály v Mengusovskej doline. Hoci nepatrí k najvyšším, impozantná je jeho severozápadná hrana, horolezecky najťažšie miesto v hlavnom hrebeni Tatier. Býva radený k najkrajším tatranským štítom.

Možno sa stretnúť aj s dlhším názvom „Východný štít nad Železnou bránou“ (Ivan Dieška).

## Topografia
Od *Snežných kôp* na severozápade ho oddeľuje výrazné sedlo Východná Železná brána, dávno známy priechod medzi Zlomiskovou a Kačacou dolinou, neznačené. *Zlomisková štrbina* ho delí od Popradského Ľadového štítu.

## Niekoľko zaujímavých výstupov
* 1904 Prvý výstup turista Stanislaw Krygowski, vodca Jan Bachleda Tajber a nosič Franciszek Lešniak juhovýchodným hrebeňom zo Zlomiskovej štrbiny, II.
* 1911 Prvovýstup Alfred Grosz a L. Rokfalusy, „Stará cesta“ juhozápadnou stenou, II. Niekedy sa využívala na obídenie ťažkej hrany pri prechodoch hlavného hrebeňa Tatier.
* 1935 Prvovýstup juhozáp. stenou Stanislaw Motyka a K. Mrózek, V.
* 1948 Prvovýstup severozápadnou hranou od Východnej Železnej brány K. Tille a Karek Zlatnik, 4 hod. VI A2 (najťažší úsek hlavného hrebeňa, „Tilleho hrana“).
* 1968 Prvovýstup ľavou časťou juhozáp. steny J. Kývala a J. Zeitler, V+ A2 (dnes 6+).
* 2007 Prvovýstup „Blade Runner,“ A. Paszczak, S. Piecuch, VII.
* 2016 Chamomilla, autori a prvý voľný prelez Martin Varga a Maroš Červienka (IX-); prvé opakovanie 2017 Húserka, Krasňanský IX-.

## Galéria

Zelazne.jpg|Zľava Zlobivá, Záp. Žel. štít, Malá, Prostr. a Hrubá Snežná kopa, Vých. Žel. brána, Vých. Žel. Štít, Popradský Ľadový štít a špicatý Drúk.
Zelazne Wrota.jpg|Pohľad z Kačacej doliny, poľské popisy (Wschodni Szczyt Żelaznych Wrót).


## Referencie

## Iné projekty

## Externé odkazy
* Detaily steny s nákresmi ciest 
* Fotografie platní a hrany 
* Záchranná akcia
* Chamomilla
Kategória:Dvojtisícovky na Slovensku
Kategória:Vrchy Vysokých Tatier
Binomická rovnica

**Binomickou rovnicou** nazývame rovnicu v tvare x^n-a=0 s komplexnou neznámou x, číslo a je taktiež komplexné číslo. Exponent neznámej x je prirodzené číslo. Ide o typ rovníc, ktoré sa riešia na Gaussovej rovine komplexných čísiel, teda aj riešenia sú komplexné čísla.
## Riešenie binomickej rovnice
Riešenia binomickej rovnice možno nájsť skúmaním goniometrického tvaru komplexného čísla. Majme rovnicu v základnom tvare, pričom obe strany možno prepísať ako komplexné čísla v goniometrickom tvare

\left|x^n\right|\left(\cos n\varphi+\text{i}\sin n\varphi\right)=|a|\left(\cos\omega+\text{i}\sin\omega\right)\,;\; x,a\in\mathbb{C},n\in\mathbb{N}

Uhol \omega zviera komplexné číslo a s kladnou osou x. Odtiaľ možno porovnávaním strán odvodiť riešenia. Porovnaním absolútnych hodnôt je absolútna hodnota neznámej x

|x|=\sqrt[n]

Porovnaním uhlov a odvodením riešenia je

\begin{array}{rcl}\cos n\varphi&=&\cos\omega\\n\varphi&=&\omega+2k\pi\\\varphi&=&\dfrac{\omega+2k\pi}{n}\end{array}

### Diskusia

V tomto kroku treba rozobrať diskusiu vzhľadom na uhol \omega. Ak číslo a je kladné reálne, potom uvažujeme uhol \omega=0. Naopak, ak je a reálne záporné, uvažujeme uhol \omega=\pi. Pokiaľ uvažujeme, že a má svoju reálnu aj imaginárnu zložku, teda je komplexné, uhol sa nedá všeobecne vyjadriť. Po tejto diskusii možno písať riešenia

### Riešenia
Binomická rovnica má celkom n riešení. Pri ich hľadaní, sa za koeficient k dosadzujú postupne hodnoty množiny \{0;1;\cdots;n-1\}. Tieto riešenia vytvoria v komplexnej rovine akési vrcholy pravidelného n-uholníka. Samotné riešenia sú

*1. prípad <math>\omega=0</math>*

x_{1,2,\cdots,n}=\sqrt[n]\left[\cos\left(\frac{2k\pi}{n}\right)+\text{i}\sin\left(\frac{2k\pi}{n}\right)\right]

*2. prípad <math>\omega=\pi</math>*

x_{1,2,\cdots,n}=\sqrt[n]\left[\cos\left(\frac{2k\pi+\pi}{n}\right)+\text{i}\sin\left(\frac{2k\pi+\pi}{n}\right)\right]

*3. prípad neurčitého <math>\omega</math> a komplexného <math>a</math>*

x_{1,2,\cdots,n}=\sqrt[n]\left[\cos\left(\frac{2k\pi+\omega}{n}\right)+\text{i}\sin\left(\frac{2k\pi+\omega}{n}\right)\right]

Kategória:Matematika
Wien Westbahnhof

thumb|right|Wien Westbahnhof od roku 2011
right|thumb|Wien Westbahnhof do roku 2008
right|thumb|Wien Westbahnhof - nástupištia do roku 2008

**Wien Westbahnhof** (doslova "Západná stanica") je železničná stanica vo Viedni s hlavovým usporiadaním koľají pre vlaky (vrátane vysokorýchlostných ICE) smerujúce do regiónov Rakúska a krajín ležiacich západným smerom od hlavného mesta po tzv. Westbahn. 

Stanica je v prevádzke od roku 1858. Poslednou prestavbou prešla v rokoch 2008-2010, v roku 2011 k nej bolo pristavené podzemné nákupné stredisko. 

Na systém mestskej hromadnej dopravy je napojená viacerými električkovými linkami a traťami metra U3 a U6.

Do roku 2012 to bola najvýznamnejšia stanica vo Viedni. Železničný systém Viedne so 4 veľkými hlavovými stanicami (Westbahnhof, Südbahnhof, Praterstern a Franz-Josefs-Bahnhof) vybudovanými v polovici 19. storočia už však nevyhovoval potrebám mesta, a preto bola v roku 2012 otvorená  jediná Hlavná stanica.

Do stanice premávali do roku 2010 aj vlaky InterCity z Bratislavy, Žiliny a Košíc.

## Pozri aj

* Wien Südbahnhof
* Wien Hauptbahnhof

## Externé odkazy
* Wien Westbahnhof {sk}

## Zdroj
* 

Westbahnhof
Kategória:Pamiatkovo chránené budovy vo Viedni
Lydos

**Lydos** alebo **Lydus** (starogr. *Λυδός* – *Lydos*) bol mýtický kráľ Maionie ( Lýdie). Bol tretím panovníkom Tantalovskej dynastie.

Ako to vieme od Herodota Lydus bol synom lýdskeho kráľa Atya a Kallithei. Mal brata Tyrrhena, ktorý pre hlad v krajine odišiel s veľkou časťou lýdskeho obyvateľstva do Itálie, kde sa usadili. Nových usadlíkov začali volať po jeho mene Tyrrhénmi.
(lat. Etruskovia) Herodotos ďalej píše, že  Maioniu nazvali Lýdiou po Lydovi.

## Zdroj

* Herodotos, " Histories apodeixis" (1,7)

Kategória:Králi Lýdie
Kategória:Postavy gréckej mytológie
Mužská štvorhra na Heineken Open 2009

**Heineken Open 2009** sa hrala ako súčasť Heineken Open 2009 od 11. januára do 17. januára. Titul získal najvyššie nasadený pár Martin Damm a Robert Lindstedt, ktorý si vo finále poradil s nasadeným párom č. 2 Scott Lipsky, Leander Paes 7:5, 6:4.

## Nasadenie

## Odmeny a body do rebríčka

## Výsledky

## Externé odkazy
* Pavúk štvorhry

Kategória:Heineken Open 2009
Darth Ruin

**Darth Ruin** je postava zo sveta Star Wars.

## Životopis
Tento Temný Pán zo Sithov žil 2000 rokov BBY. Bol to veľký Majster Jedi menom Phanius, veľký mudrc a Filozof. Stal sa jedným z prvých, kdo patrili k tzv. Stratenej dvadsiatke a opustil Republiku počas Štvrtého Veľkého Schizmatu. Spoločne s päťdesiatkou ďalších Jediov založil Nový Sithský rád a prijal meno Darth Ruin. Snažil sa poraziť Jediov ale jeho vlastný následovníci ho zavraždili a rád sa rozpadol. 

## Externé Odkazy
*Darth Ruin na Starwars.wikki

Kategória:Postavy Hviezdnych vojen
Jílovice

**Jílovice** môžu byť:

* obec v Česku v okrese České Budějovice, pozri Jílovice (okres České Budějovice)
* obec v Česku v okrese Hradec Králové, pozri Jílovice (okres Hradec Králové)
Unwritten Law

**Unwritten Law** je americká rocková skupina, ktorá vznikla v roku 1990 v meste Poway v Kalifornii na predmestí San Diega. V súčasnosti patrí pod nahrávaciu spoločnosť Suburban Noize Records. Počas svojho pôsobenia vydala skupina sedem štúdiových albumov a precestovala viacero štátov, vrátane účinkovania na festivaloch Warped Tour. Preslávili ju najmä single „Seein’ Red“ a „Save Me (Wake Up Call)“; obe sa dostali medzi 5 najúspešnejších skladieb v hitparáde Modern Rock Tracks. Ich posledný šiesty štúdiový album *[[Swan]]* bol vydaný dňa 29. marca 2011.

## Členovia
;Súčasní členovia
*Scott Russo – spev, gitara (1991 – súčasnosť)
*Kevin Besignano – gitara, sprievodný spev (2011 – súčasnosť)
*Derik Envy – basová gitara (2011 – súčasnosť)
*Dylan Howard – bicie (2008–súčasnosť)

;Bývalí členovia
*John Bell – basová gitara (1991 – 1998)
*Wade Youman – bicie (1991 – 2003)
*Rob Brewer – gitara (1991 – 2005)
*Tony Palermo – bicie (2005 – 2008)
*Steve Morris – gitara, sprievodný spev (1991 – 2011)
*Pat "PK" Kim – basová gitara, sprievodný spev (1998 – 2011)

## Diskografia

;Štúdiové albumy
**[[Blue Room]]* (1994)
**[[Oz Factor]]* (1996)
**[[Unwritten Law (album)|Unwritten Law]]* (1998)
**[[Elva]]* (2002)
**[[Here’s to the Mourning]]* (2005)
**[[Swan]]* (2011)

## Referencie

## Externé odkazy
*Oficiálna webstránka
*Unwritten Law na MySpace

Kategória:Hudobné skupiny z 1990
Kategória:Poppunkové hudobné skupiny USA
Kategória:Rockové hudobné skupiny USA
Hydrant

thumb|Nadzemný hydrant
thumb|upright|Otvorený podzemný hydrant s napojeným nadstavcom

**Hydrant** je zariadenie napojené na vodovodné potrubie slúžiace na napojenie hasičskej zásahovej hadice a následné hasenie požiaru.

## Rozdelenie hydrantov
Hydranty môžeme rozdeliť do troch typov.

### Nadzemný hydrant
Je dostupný z voľného povrchu zeme, má tvar vyčnievajúceho potrubia. Je zväčša namaľovaný výstražnou červenou farbou. Používajú ho hasiči pri likvidácii požiaru. Je to základné protipožiarne zabezpečenie obce.

### Podzemný hydrant
Podzemný hydrant sa nachádza pod úrovňou zeme. K dostupu k podzemného hydrantu je potrebné odňať kryt hydrantu (poklop),
hydrant odomknúť pomocou hydrantového kľúča a napojiť naň nadstavec na podzemné hydranty. Podzemný hydrant slúži primárne
k zásahu hasičov pri požiaroch.

### Zabudovaný nástenný hydrant
Tento typ hydrantu je umiestnený v nástennej skrinke hydrantu spolu s hydrantovou hadicou.
Slúži k rýchlemu zásahu proti požiaru, najmä do príchodu hasičskej jednotky na miesto požiaru. Patrí do základného
vybavenia protipožiarnej ochrany budov.

## Použitie hydrantov
Hydrant je primárne určený na zásah proti požiarom pre hasičské jednotky. Na prístup k hydrantu je potrebný hydrantový kľúč,
ktorý tvorí výbavu hasičských vozidiel.

## Iné projekty

Kategória:Požiarna ochrana
Kategória:Voda
Kategória:Stavebné výrobky
Čilský daviscupový tím

**Čilský daviscupový tím** je tenisový tím, ktorý reprezentuje Čile v Davisovom pohári. 

## Súčasný tím
* Fernando González (ATP #14)
* Nicolás Massú (ATP #84)
* Paul Capdeville (ATP #94)
* Guillermo Hormazábal (ATP #422)

## Externé odkazy

Kategória:Daviscupové tímy
Davis Cup
Davisov pohár
Martín Cáceres

**José Martín Cáceres** (* 7. apríl 1987, Montevideo, Uruguaj) je uruguajský futbalista, ktorý je v súčasnosti hráčom klubu Fiorentina. Hrá najčastejšie na pozícii stredového obrancu.

## Klubová kariéra
### Začiatok kariéry
Cáceres začal svoju kariéru vo svojom rodnom Uruguaji v klube Defensor Sporting, kde už v mladom veku nastupoval pravidelne v prvom tíme. V celkom 26 zápasoch v prvom tíme dal 4 góly.

### [[Villarreal CF]]
Vo februári 2007 podpísal Cáceres zmluvu s klubom Villarreal CF v Španielsku na dobu piatich rokov za poplatok údajne 1 milión eur.

### Hosťovanie v [[Recreativo Huelva]]
V sezóne 2007-08 bol zapožičaný na hosťovanie do klubu Recreativo de Huelva v Andalúzii, kde pôsobil ako obranca. Dňa 9. januára 2008, Cáceres skóroval proti svojmu tímu Villarreal, v zápase španielskeho pohára, ktorý Recreativo vyhral 1-0.

### [[FC Barcelona]]
Cáceres prestúpil do FC Barcelona 4. júna, za poplatok 16,5 miliónov € pre Villarreal. A výkupná klauzula 50 miliónov € bola zahrnutá do dohody, ktorá potrvá až do konca sezóny 2012.

### Medzinárodná kariéra
Cáceres hral s Uruguajom za tím dvadsaťročných v roku 2007 na FIFA U-20 World Cup, ktorý sa konal v Kanade. V roku 2007 tento tím spolu s Cáceresom vyhral majstrovstvá Južnej Ameriky mládeže. Momentálne hrá za Uruguaj v prvom tíme.

## Klubové štatistiky
Ku dňu 29. augusta 2008

## Referencie


## Externé odkazy
* Oficiálny profil na stránkach FC Barcelona

Kategória:Uruguajskí futbalisti
Kategória:Hráči FC Barcelona
Kategória:Hráči Villarreal CF
Kategória:Hráči Recreativo Huelva
Kategória:Hráči Juventus FC
Kategória:Hráči Serie A
Kategória:Hráči Majstrovstiev sveta vo futbale 2010
Kategória:Osobnosti z Montevidea
Hans Gildemeister

**Hans Gildemeister** (* 9. február 1956) je bývalý čilský profesionálny tenista. Počas svojej kariéry vyhral 4 turnaje ATP v dvojhre a 23 turnajov vo štvorhre.

## Externé odkazy

Kategória:Narodenia v 1956
Kategória:Čilskí tenisti
Advokát

**Advokát** je právnicky vzdelaná osoba, ktorá sa zaoberá poskytovaním právnych služieb iným fyzickým, alebo právnickým osobám, a to spravidla za úplatu.

Advokát bola v starovekom Ríme čestná funkcia a označovala právneho znalca poskytujúceho služby občanom zdarma. Za čias Uhorska a prvej Československej republiky bol advokát slobodné povolanie a pôsobil ako právny poradca i zástupca. V súčasnosti nie je advokát úradná osoba a takisto sa jedná o slobodné povolanie. 

Advokát musí byť povinne zapísaný v zozname advokátov vedenom advokátskou komorou. K jeho úlohám patrí: 
* obhajoba občanov v trestnom, občiansko-právnom a správnom konaní
* spisovanie listín (zmluvy, prehlásenia a pod.)
* právne analýzy a expertíza
Na Slovensku môže vykonávať povolanie advokáta iba človek s ukončeným vysokoškolským právnym vzdelaním, ktorý zložil advokátske skúšky a splnil všetky zákonné podmienky pre zápis do zoznamu advokátov.

## Referencie

## Iné projekty

## Externé odkazy
* ccbe.org - v pdf Zásady výkonu advokátskeho povolania (Etický kodex advokátov Európskej únie)


Kategória:Služby
Kategória:Právnické povolania
Advokátka

**Advokátka** môže byť:
* žena poskytujúca právne služby, vykonávajúca advokátske povolanie, pozri advokát
* slovenský film z roku 1977, pozri ''Advokátka'' (film)
Luis Ayala (tenista)

**Luis Ayala** (* 18. september 1932, Santiago, Čile – † 4. september 2024) bol čilský profesionálny tenista. Ayala bol dlhoročným reprezentantom Čile v Davisovom pohári.

## Referencie

## Iné projekty

## Externé odkazy

Kategória:Čilskí tenisti
Dopravný kužeľ

right|110px|thumb|Dopravný kužeľ
**Dopravný kužeľ** patrí medzi dopravné zariadenia.

## Význam
Dopravný kužeľ označuje miesto, kde vodič nesmie so svojím vozidlom vojsť a ani poškodiť alebo vyvrátiť kužeľ. Dopravné kužele umiestné v rade za sebou mejú zhodný význam ako zvislá dopravná značka pozdĺžna resp. dvojitá súvislá čiara.

Dopravné kužele sa používajú najmä k dočasnej reorganizácii dopravného zariadenia, napr. pri oprave cesty, dopravnej nehode a pod. Dopravné kužele môžu byť vybavené aj oranžovým zábleskovým svetlom, pre lepšiu viditeľnosť.

Dopravné kužele majú vo svojej výbave hasičské technické automobily (TA), policajné vozidlá a vozidlá údržby ciest.

## Iné projekty

Kategória:Dopravné značky
Kategória:Požiarna ochrana
Zem-pretínajúce planétky

**Zem-pretínajúce planétky (ECA)** sú planétky, ktoré sa môžu v budúcnosti dostať veľmi blízko k Zemi. Táto skupina je odlišná od skupiny Zem križujúcich planétok, ktoré majú afélium väčšie ako afélium Zeme a perihélium menšie ako perihélium Zeme. Precíznejšou definíciou Zem-pretínajúcej planétky je "ktorej pretínajúca časť obežnej dráhy sa kríži s dopadajúcou časťou obežnej dráhy Zeme, čoho výsledkom sú sekulárne (dlhotrvajúce) gravitačné poruchy.

## Pozri aj

* 2004 HR56
* Zem križujúce planétky

Kategória:Planétky
Kategória:Potenciálne nebezpečné planétky
Kategória:Zem
Lopata

náhľad|Lopata
**Lopata** je nástroj s plochou časťou určený na naberanie sypkých hmôt, prípadne kopanie. Rozoznáva sa niekoľko druhov lopát. Lopaty určené na vykopávanie sa nazývajú rýľ.

## Materiál a popis
Skladá sa z násady, ktorá tvorí rukoväť nástroja a z plochej časti, slúžiacu na naberanie materiálu. Lopaty sa v súčasnosti vyrábajú z hliníka, príp. jeho zliatin. Násada býva drevená alebo plastová.

Lopaty majú široké využitie:

Záhradná lopata sa používa na prenášanie zeminy, sypkých predmetov, odhŕňanie snehu a pod. Niektoré lopaty majú zašpicatený koniec a je možné nimi aj priamo kopať, označujú sa ako rýle. Cestárska lopata je širšia ako obyčajné lopaty, pretože je na nich vyvíjaný väčší tlak napr. tiažou štrku a pod. Hasiči používajú takéto lopaty pri rôznych zásahoch, napr. na odpratávanie trosiek, snehu a pod. Niekedy sú používané aj na hasenie ohňa.

Stavbárska lopata môže mať široký koniec ako cestárska/ hasičská lopata (na prenášanie štrku, cementu a pod.) alebo úzky koniec (na kopanie dier pre potrubie a pod.) Lopata na odhŕňanie snehu je lopata špeciálne prispôsobená na odhŕňanie snehu, tým že je širšia
a má väčší záber. Vojenské lopatky sú kompaktné, často skladacie a je ich možné nosiť pohodlne pripnuté k výstroji. Slúžia vojakom na budovanie zákopov a poľných opevnení.

## Iné projekty

Kategória:Ručné náradie
Kategória:Záhradnícke nástroje a náradie
Michal Šulek

**Michal Šulek** (* 1932, Bobrov – † 2001) bol politický väzeň. Narodil sa v Bobrove v rodine robotníka. Počas štúdia na Prírodovedeckej fakulte UK so spolužiakmi  rozniesol balíček protirežimových letákov. S pomocou konfidentov ich tajná polícia  odhalila a pozatýkala. Bol odsúdený na 8 rokov, ktoré skoro celé strávil v Jáchymovských baniach. Tieto skúsenosti opísal v diele *A život ide ďalej...* s podtitulom *Spomienky na strašné javisko v srdci Európy*. 

## Referencie

Kategória:Slovenskí politickí väzni
Kategória:Osobnosti z Bobrova